CELEX: C2007/140/14
Language: et
Date: 2007-06-23 00:00:00
Title: Kohtuasi C-154/07: Eelotsusetaotlus, mille esitas Bundesverwaltungsgericht (Saksamaa) 20. märtsil 2007 — Firma 01051 Telekom GmbH versus Saksamaa Liitvabariik

23.6.2007   
            
            
               ET
            
            
               Euroopa Liidu Teataja
            
            
               C 140/8
            
         Eelotsusetaotlus, mille esitas Bundesverwaltungsgericht (Saksamaa) 20. märtsil 2007 — Firma 01051 Telekom GmbH versus Saksamaa Liitvabariik
   (Kohtuasi C-154/07)
   (2007/C 140/14)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: Firma 01051 Telekom GmbH
   
      Kostja: Saksamaa Liitvabariik
   
      Menetlusse astuja: Deutsche Telekom AG
   Eelotsuse küsimused
   Kas komisjoni 28. juuni 1990. aasta direktiivi 90/388/EMÜ konkurentsi kohta telekommunikatsiooniteenuste turgudel (edaspidi konkurentsidirektiiv (1)) ja Euroopa Parlamendi ja nõukogu 30. juuni 1997. aasta direktiivi 97/33/EÜ vastastikuse sidumise kohta telekommunikatsioonisektoris seoses universaalteenuse ja koostalitlusvõime tagamisega avatud võrguteenuse osutamise põhimõtete kohaldamise teel (edaspidi vastastikuse sidumise direktiiv (2)) tuleb mõista nii, et siseriiklikul reguleerival asutusel puudus 2003. aastal õigus panna üldkasutatava telekommunikatsioonivõrguga seotud sidevõrgu operaatorile kohustust, maksta turgu valitsevat seisundit omavale abonentvõrgu operaatorile kompensatsiooni puudujäägi eest, mis tekkis abonentvõrgu operaatoril kliendiliini kättesaadavaks tegemise tõttu?
   Kui vastus esimesele küsimusele on jaatav, siis
   kas siseriiklik kohus peab sidevõrgu operaatori poolse kasutamise kinnitamise menetluses arvestama sellise kohustuse vastuolu ühenduse õigusega, kuigi see säte on siseriikliku õigusega kooskõlas?
   
      (1)  EÜT L 192, lk 10.
   
      (2)  EÜT L 199, lk 32.